Diari Oficial de la Generalitat Valenciana


Sumari del DOGV 7074, del 24-07-2013 (2013/7092)

Notificació del laude emés per la Junta Arbitral de Transports de València. Expedient número V-243/2012.
--------------------------------------------------------------------------------------------------------

### Dades del document

Número de DOGV
:   7074

Data del DOGV
:   24-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7092


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-243/2012. [2013/7092]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Directway Logistics España, SA, que s'ha dictat laude en l'expedient esmentat i no sent possible la seua notificació per desconegut, parador desconegut o absència, es fa a través de la present publicació, perquè tinga els efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro, Jaime Agramunt Font de Mora, qui justifica la seua absència. Secretària-vocal: Amparo Peris Catalá. Parts. Reclamant: José Luis Agustí Lluís, actuant en el seu propi nom i dret. Reclamat: Directway Logistics España, SA, que no compareix a l'acte de vista, sent citada a través del DOCV.  
València, 30 de maig de 2013, a les 11.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-243/2012, es procedix a la celebració de la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es procedix a comprovar la identitat de la part compareixent i la condició amb què intervé.  
S'informa que davant de la reiterada impossibilitat de citació i notificació realitzada a través de correus, s'ha procedit a la seua publicació en el Diari Oficial de la Comunitat Valenciana, núm. 7.022, de 13 de maig de 2013, per ser Paterna (València) l'últim domicili conegut.  
  
Concedida la paraula a la reclamant, deixa basada la seua demanda en els següents antecedents de fet:  
1. Es ratifica en tots els motius de la seua demanda manifesta que com a conseqüència de les relacions comercials existents entre les parts, la reclamant va fer, per compte de la reclamada, diversos transports realitzats durant el mes de setembre de 2011, tal com queden especificats en el text de la factura adjunta a la demanda. A continuació es va presentar al cobrament la factura núm. 0000574, de 30 de setembre de 2011 per import de 2.685,88 euros.  
Contra esta quantitat es va realitzar un pagament a compte de 600,00 euros.  
Realitzades diverses gestions de cobrament sense aconseguir-ho és per això que s'interposa esta demanda. Acaba sol·licitant que abans del reconeixement del seu dret es condemne la reclamada al pagament de la quantitat total de 2.085,88 euros.  
S'apliquen els següents fonaments jurídics:  
1. La competència territorial de la junta, sobre la qual no s'al·lega res, està determinada en els articles 6 i 7.2 del Reglament de la LOTT (RD 1.211/90).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i que cap de les parts intervinents en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, considerant-se d'altra banda que l'import de cada una de les factures reclamades no supera el límit legal establit, per la qual cosa la demanda va ser admesa.  
  
3. Atesa l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1.211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per José Luis Agustí Lluís, representada per José Luis Agustí Lluís contra Directway Logistics España, SA, per haver quedat acreditat que es van realitzar els transports demandats tal com s'havia contractat, la qual cosa dóna un dret de cobrament a la reclamant.  
Per tot això Directway Logistics España, SA haurà d'abonar a José Luis Agustí Lluís, la quantitat de dos mil huitanta-cinc euros amb huitanta-huit cèntims (2.085,88 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València, segons establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 28 de juny de 2013.- El president de la Junta Arbitral de Transports de València: Ramón Escrig Moreno.